
Par balvas “Gulbenes novada GODS 2026” piešķiršanu

Gulbenes novada pašvaldībā 2026.gada 13.oktobrī saņemts Gulbenes novada pašvaldības Kultūras komisijas iesniegums (Gulbenes novada pašvaldībā reģistrēts ar GND/2.2.1/26/2556-G) ar lūgumu piešķirt balvu “Gulbenes novada GODS 2026” aktierim un dziedātājam Naurim Indzerim par godu skatuves mākslinieka Marisa Vētras 125 gadu jubilejai un cieņas apliecinājumu par izcilās Novadnieka darba turpināšanu, popularizēšanu un nozīmīgu ieguldījumu Gulbenes novada kultūras un izglītības procesos. 
Mūsu novadnieks Nauris Indzeris ir šarmants latviešu baritons, kurš profesionālajā mūzikas laukā aktīvi darbojas jau aptuveni 25 gadus. Viņš ir plaši pazīstams kā daudzpusīgs mākslinieks — operdziedātājs, kamermūzikas interprets, spilgts Operetes teātra solists un vokālais pedagogs.
Gulbene Naurim Indzerim nav vienkārši vieta kartē — tā ir viņa bērnības zeme, muzikālo pirmsākumu šūpulis un vieta, kur viņu vienmēr lepni sauc par novadnieku. Lai gan dzimis kaimiņos (Rankā), tieši Gulbenē viņš uzauga, mācījās un spēra pirmos, nepieradinātos soļus uz skatuves. Saikne starp mākslinieku un viņa dzimto pusi ir cieša un daudzslāņaina:
Gulbenieši savu mākslinieku pazīst un mīl. Nauris regulāri atgriežas mājās, lai priecētu vietējos iedzīvotājus - viņš ir sniedzis dvēseliskus koncertus Gulbenes evaņģēliski luteriskajā baznīcā, tostarp uzstājoties kopā ar Ukrainas dziedātāju Annu Labut. Mākslinieks labprāt atbalsta arī vietējos kopienas pasākumus, uzstājoties, piemēram, Gulbenes novada pensionāru biedrības "Atspulgs 5" sarīkojumos. Kā atzīst vietējie kultūras organizatori, sadarbība ar Nauri vienmēr prasa milzīgu un ilgu sagatavošanās darbu, jo programmas tiek slīpētas mēnešiem ilgi, lai vietējiem skatītājiem sniegtu visaugstāko māksliniecisko kvalitāti.
Komisijas locekļi Marisa Vētras jubilejas gadā saskata iespēju balvu “Gulbenes novada GODS” pasniegt dziedātājam Naurim Indzerim kā goda, cieņas apliecinājumu par izcilā Novadnieka darba turpināšanu un popularizēšanu.  Pateicoties dziedātāja Naura Indzera personības šarmam un aktīvai iesaistei Gulbenes novada kultūras telpā, gulbeniešiem regulāri ir iespēja baudīt  profesionāli augstvērtīgu un azartiski dzirkstošu muzikālu piedzīvojumu.  
[bookmark: _Hlk210725911]Ņemot vērā augstāk minēto, pamatojoties uz Pašvaldību likuma 10.panta pirmās daļas 21.punktu, kas nosaka, ka dome var pieņemt lēmumus citos ārējos normatīvajos aktos paredzētajos gadījumos, Gulbenes novada pašvaldības domes 2015.gada 26.marta noteikumu Nr.1 “Gulbenes novada Gada balva kultūrā un balva Gulbenes novada GODS” (protokols Nr.6, 8.§) 10.3.apakšpunktu, kas nosaka, ka ierosinājumus par balvas “Gulbenes novada GODS” piešķiršanu izsaka Gulbenes novada pašvaldības Kultūras komisija un iesniedz apstiprināšanai Gulbenes novada domes sēdē, un apvienotās Sociālo un veselības jautājumu komitejas un Izglītības, kultūras un sporta jautājumu komitejas ieteikumu, atklāti balsojot: ar___ balsīm "Par, "Pret" – ___, "Atturas" – ___, "Nepiedalās" – ___, Gulbenes novada pašvaldības dome NOLEMJ:
PIEŠĶIRT balvu “Gulbenes novada GODS 2026” aktierim un dziedātājam Naurim Indzerim par godu skatuves mākslinieka Marisa Vētras 125 gadu jubilejai un cieņas apliecinājumu par izcilā Novadnieka darba turpināšanu, popularizēšanu un nozīmīgu ieguldījumu Gulbenes novada kultūras un izglītības procesos.

Gulbenes novada pašvaldības domes priekšsēdētāja vietnieks			     G.Babris


image1.png




